Vilniaus rajono savivaldybės Taryba

SPRENDIMAS

DĖL PAPILDOMOS VIENKARTINĖS PARAMOS (IŠMOKOS) GIMUS VAIKUI SKYRIMO IR MOKĖJIMO VILNIAUS RAJONO SAVIVALDYBĖJE TVARKOS APRAŠO PATVIRTINIMO

2024 m. liepos 26 d. Nr. T3-220

Vilnius

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 15 straipsnio 2 dalies 30 punktu, 15 straipsnio 4 dalimi, Lietuvos Respublikos šeimos stiprinimo įstatymo 5 straipsnio 2 dalies 6 punktu ir 14 straipsnio 1 dalies 5 punktu, Vilniaus rajono savivaldybės taryba n u s p r e n d ž i a:

1.	Patvirtinti Papildomos vienkartinės paramos (išmokos) gimus vaikui skyrimo ir mokėjimo Vilniaus rajono savivaldybėje tvarkos aprašą (pridedama).

2.	Šis sprendimas įsigalioja nuo 2025 m. sausio 1 d.

3.	Skelbti šį sprendimą Teisės aktų registre ir Vilniaus rajono savivaldybės interneto svetainėje.

Savivaldybės meras	Robert Duchnevič

PATVIRTINTA

Vilniaus rajono savivaldybės

tarybos 2024 m. liepos 26 d.

sprendimu Nr. T3-220

PAPILDOMOS VIENKARTINĖS PARAMOS (IŠMOKOS) GIMUS VAIKUI SKYRIMO IR MOKĖJIMO VILNIAUS RAJONO SAVIVALDYBĖJE

TVARKOS APRAŠAS

I SKYRIUS

BENDROSIOS NUOSTATOS

1.	Papildomos vienkartinės paramos (išmokos) gimus vaikui skyrimo ir mokėjimo Vilniaus rajono savivaldybėje tvarkos aprašas (toliau – Aprašas) nustato papildomos vienkartinės paramos (išmokos) gimus vaikui skyrimo ir mokėjimo sąlygas.

2.	Lėšos paramai numatomos einamųjų metų savivaldybės biudžete.

3.	Šis Aprašas taikomas asmenims, jei nors vienas iš tėvų ne mažiau kaip 12 mėnesių iki vaiko gimimo Lietuvos Respublikos gyvenamosios vietos deklaravimo įstatymo nustatyta tvarka yra deklaravęs gyvenamąją vietą Vilniaus rajono savivaldybėje arba buvo įtrauktas į gyvenamosios vietos neturinčių asmenų apskaitą Vilniaus rajono savivaldybėje ir faktiškai gyvena Vilniaus rajono savivaldybės teritorijoje.

4.	Apraše vartojamos sąvokos atitinka Lietuvos Respublikos išmokų vaikams įstatymuose vartojamas sąvokas.

II SKYRIUS

PAPILDOMOS VIENKARTINĖS IŠMOKOS GIMUS VAIKUI SKYRIMO IR MOKĖJIMO

TVARKA

5.	Papildomos vienkartinės paramos (išmokos) dydis – 3 bazinių socialinių išmokos dydžių (BSI).

6.	Papildoma vienkartinė parama (išmoka) gimus vaikui skiriama pareiškėjui (vaiko motinai arba tėvui) pateikus prašymą (Priedas Nr. 1), kai kreipiamasi dėl papildomos vienkartinės paramos (išmokos) vaikui skyrimo pagal Lietuvos Respublikos išmokų vaikams įstatymą nustatyta tvarka, jeigu dėl jos kreipiamasi ne vėliau kaip per 12 mėnesių nuo vaiko gimimo dienos ir pareiškėjas kreipimosi metu dėl papildomos vienkartinės paramos (išmokos) vaikui atitinka Tvarkos aprašo 3 punkto nuostatas.

7.	Papildoma vienkartinė parama (išmoka) skiriama Vilniaus rajono savivaldybės administracijos direktoriaus ar jo įgalioto asmens sprendimu.

8.	Išmoka neskiriama, jeigu:

8.1.	vaikas gimė negyvas;

8.2.	kreipiantis dėl papildomos vienkartinės paramos (išmokos) skyrimo vaikas yra išlaikomas (nemokamai gauna nakvynę, maistą ir kitas paslaugas) valstybės ar savivaldybės finansuojamoje įstaigoje;

8.3.	neatitinka Tvarkos aprašo 3 p.;

8.4.	vaikas gimė iki 2024-12-31 (imtinai).

9.	Kreipimosi dėl papildomos vienkartinės paramos (išmokos) diena laikoma ta diena, priimtas prašymas -paraiška skirti paramą.

10.	Sprendimas dėl papildomos vienkartinės paramos (išmokos) skyrimo (neskyrimo) priimamas ne vėliau kaip per 10 darbo dienų nuo prašymo ir visų reikalingų dokumentų gavimo dienos.

11.	Tėvai (vienas iš tėvų) apie priimtą sprendimą dėl papildomos vienkartinės paramos (išmokos) skyrimo (neskyrimo) informuojami ne vėliau kaip per 5 darbo dienas nuo sprendimo priėmimo dienos.

12.	Jeigu papildoma vienkartinė parama (išmoka) neskiriama, nurodomi neskyrimo motyvai ir šio sprendimo apskundimo tvarka.

13.	Papildoma vienkartinė parama (išmoka) mokama pervedant lėšas į pareiškėjo prašyme nurodytą asmeninę sąskaitą Vilniaus rajono savivaldybės administracijos nustatyta tvarka.

14.	Vienkartinės paramos (išmokos), skirtos vaikui, gimusiam socialinę riziką patiriančioje šeimoje, panaudojimo tikslingumą pagal galimybes kontroliuoja socialinis darbuotojas darbui su šeima.

15.	Papildoma vienkartinė parama (išmoka) mokama už kiekvieną gimusį vaiką.

16.	Socialinės rūpybos skyriaus specialistai ir seniūnijų socialinio darbo organizatoriai atsako už teisingą duomenų sisteminimą.

17.	Tėvai (vienas iš turimų tėvų) atsako už pateiktų duomenų teisingumą įstatymų nustatyta tvarka.

18.	Nustačius, kad tėvai (vienas iš tėvų) papildomą vienkartinę paramą (išmoką) gavo neteisėtai, nes kreipimosi metu pateikė neteisingus duomenis, reikalingus papildomai vienkartinei paramai (išmokai) skirti, turi grąžinti neteisėtai gautą išmoką arba ją sumokėti dalimis Savivaldybės administracijos direktoriaus ar jo įgalioto asmens sprendimu.

19.	Jeigu neteisėtai gauta papildoma vienkartinė parama (išmoka) negrąžinta per Vilniaus rajono savivaldybės administracijos direktoriaus nustatytą terminą, lėšos išieškomos Lietuvos Respublikos civilinio proceso kodekso nustatyta tvarka.

III SKYRIUS

BAIGIAMOSIOS NUOSTATOS

20.	Prašymas gali būti pateikti asmeniškai, paštu, elektroniniu būdu, kai valstybės elektroninės valdžios sistemoje teikiama elektroninė paslauga, arba per atstovą.

21.	Visi dokumentai, susiję su papildomos vienkartinės paramos (išmokos) skyrimu ir teikimu, yra saugomi Savivaldybės administracijoje teisės aktų nustatyta tvarka.

22.	Sprendimai dėl papildomos vienkartinės paramos (išmokos) gali būti skundžiami Lietuvos Respublikos administracinių bylų teisenos įstatymo nustatyta tvarka.

23.	Tvarkos aprašo pakeitimus, papildymus ar naują redakciją tvirtina Savivaldybės taryba.

24.	Tvarkos aprašas ir visa informacija skelbiama Teisės aktų registre ir Savivaldybės interneto svetainėje.

___________________________

PATVIRTINTA

Vilniaus rajono savivaldybės

tarybos 2024 m. liepos 26 d.

sprendimu Nr. T3-220

1 priedas

(vardas ir pavardė)
(asmens kodas)
(deklaruota gyvenamoji vieta)
(faktinė gyvenamoji vieta)

Telefono numeris______________________________

Vilniaus rajono savivaldybės administracijos Socialinės rūpybos skyriui (Seniūnijai……………………....)

PRAŠYMAS DĖL PAPILDOMOS VIENKARTINĖS PARAMOS (IŠMOKOS) GIMUS VAIKUI 20____ m. _____________ ___d. Vilniaus r.

Prašau skirti papildomą vienkartinę paramą (išmoką) gimus mano sūnui / dukrai________________________________ gimusiam (-iai) ______________________.

Skirtą papildomą vienkartinę paramą (išmoką) prašau pervesti į: banko pavadinimas____________________________

Sąskaitos numeris

L	T

___________________________________________________ __________________

(vardas, pavardė) (parašas)

Informaciją apie priimtą sprendimą (reikiamą pažymėti)  siųsti: el. paštu, paštu  nesiųsti

el. p. …………………………………………….

Prašymą gauti papildomą vienkartinę paramą (išmoką) priėmė

______________________ ___________ _________________

(pareigų pavadinimas) (parašas) (vardas, pavardė)